Nyeste Skilderie af Kiøbenhavn, 1812-01-14
Indenlandske Efterretninger. Under 4de Januar d. A. ere samtlige vedkommende Øvrigheder i begge Riger fra det danske Cancellie blevne tilskrevne saaledes: De franske Love tillade ikkun under visse Jndskrænkninger Jndførsel af fremmede Bøger i Frankrig. Da nu de Bøger, som fra Tydskland, af den sædvanlige Vei, forskrives hid, passere det keiserlige franske Territorium, saa er det en Følge, at Gjennemførsel af Bøger til Danmark ogsaa maa være underkastet lige Jndskrænkninger, som Jndførselen af Bøger i selve Frankrig. - Saaledes ville de Bøger, der hidsendes, blive underkastede Censur, og man maa vente, at ethvert Skrift, hvis Gienstand er i sig selv usømmeligt eller behandlet paa en usømmelig Maade, bliver udtaget af de til Danmark bestemte Bogpakker, og tilintetgjort. - For øvrigt er Cancelliet underrettet om, at Boghandlen imellem Danmark og andre Stater vil, saavidt det kan bestaae med de franske Love, blive begunstiget fra fransk Side. - Boghandlerne i Frankrig maa hos General-Directeuren for Bogtrykkerierne i Paris erhverve sig speciel Tilladelse for hver enkelt Bog, de agte at indføre; men, for at forsendelsen af Bøger til Danmark ikke skal lide større Ophold end høist nødvendigt er, har General-Directeuren i Paris overdraget til Jnspecteuren for Boghandelen og Bogtrykkerierne i Hamborg, Johannot, paa eget An= og Tilsvar, at censurere Jndholden af de Baller, der attraaes indførte til Danmark igjennem det franske Territorium. - For at være sikker paa at de franske Love blive overholdte, uden dog derved at lægge nogen Afgift paa fremmed Eiendom, har General-Directeuren end videre truffet følgende Foranstaltning. Naar Bøger, som ere bestemte til at føres igjennem den franske Stat, ankomme til den franske Grændse, blive de forsynede med Toldsegl, og den anordnede JndførselsTold erlagt. Naar Toldseglet da ved Udførselen er frataget, og det godtgjøres, at Bøgerne virkeligen ere førte ud af det franske Territorium, bliver den ved Jndførselen erlagte Told, atter tilbagebetalt. - J Følge den Jnstrux, som General Directeuren i Paris har givet vedkommenge franske Authoriteter, kan den største Deel af tydske literaire og videnskabelige Tidsskrifter indføres i Frankrig, følgeligen ogsaa forsendes igjennem dette Rige. Men, da Politieministeren i Frankrig har aldeles forbudet al Circulation og Gjennemførsel af Tidender og Tidsskrifter i de nye franske Departementer, saa opstaaer derved for Øieblikket en Uvished om, hvorledes der skal forholdes i Henseende til Tidsskrifter, hvilken Uvished dog snart kan ventes hævet. - Jnspecteur Johannot er traadt i Correspondence med det franske Toldvæsen for at faae afgjort, hvorledes der skal forholdes med Plomberingen, og Deplomberingen af de Bøger, der ere bestemte at føres igjennem det franske Territorium; og, naar denne Punkt er bragt i Rigtighed, vil han, paa vedkommende Privates Forlangende, skride til at aabne og eftersee de i Hamborg oplagte Saller med Bøger, som ere bestemte til Danmark, hvorefter de, saafremt de ikke ere af utilladeligt Jndhold, kunne ventes afleverede. - Dette skulde man tjenstligst anmode dem behageligen at ville tilkjendegive de Boghandlere, som maatte opholde sig i deres District, og derhos betyde dem, at, naar de sende den danske General-Consul i Hamborg, Geheime Legationsraad Rist, en specificeret Liste paa de Bøger af tilladeligt Jndhold, som de have forskrevet, og som for Tiden ere anholdte i Hamborg, vil han sørge for, at de kunne blive førte hid over den franske Grændse. (Coll. Tid.)